text: 20-årig anholdt for voldtægt på åben gade
  24 september 2010 kl. 16.29
  En mand er anholdt for en voldtægt i Sønderborg, hvor en 30-årig kvinde blev overfaldet i Østergade. Flere bilister kørte forbi, mens overfaldet stod på.
  Syd- og Sønderjyllands Politi har anholdt en 20-årig mand for en voldtægt begået natten til fredag i Sønderborg.
   
  En cirka 30-årig kvinde blev passet op af en mand i Østergade, og han jog straks sine hænder ned i kvindens busker og under blusen.
   
  Men selv om flere bilister ifølge kvindens udsagn kørte tæt forbi hende, mens hun kæmpede med sin overfaldsmand, så kom ingen hende til hjælp.
   
  Til sidst greb en taxichauffør dog ind og jog manden på flugt.
   
  - Der er nogen i Sønderborg og omegn, der roligt kan have dårlig samvittighed i dag, fordi de ikke hjalp, siger vagtchefen hos Syd- og Sønderjyllands Politi.
   
  Den 20-årige mand ventes lørdag fremstillet i grundlovsforhør.
  